CELEX: 32022D0689
Language: el
Date: 2022-03-14 00:00:00
Title: Απόφαση (ΕΕ) 2022/689 του Συμβουλίου της 14ης Μαρτίου 2022 για τον διορισμό ενός τακτικού μέλους και δύο αναπληρωματικών μελών της Επιτροπής των Περιφερειών, κατόπιν προτάσεως της Δημοκρατίας της Εσθονίας

2.5.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 128/1
               
            
         ΑΠΟΦΑΣΗ (ΕΕ) 2022/689 ΤΟΥ ΣΥΜΒΟΥΛΙΟΥ
         της 14ης Μαρτίου 2022
         για τον διορισμό ενός τακτικού μέλους και δύο αναπληρωματικών μελών της Επιτροπής των Περιφερειών, κατόπιν προτάσεως της Δημοκρατίας της Εσθονίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 305,
         Έχοντας υπόψη την απόφαση (ΕΕ) 2019/852 του Συμβουλίου, της 21ης Μαΐου 2019, για τον καθορισμό της σύνθεσης της Επιτροπής των Περιφερειών (1),
         Έχοντας υπόψη την πρόταση της εσθονικής κυβέρνησης,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 300 παράγραφος 3 της Συνθήκης, η Επιτροπή των Περιφερειών απαρτίζεται από αντιπροσώπους των οργανισμών τοπικής αυτοδιοίκησης και περιφερειακής διοίκησης, οι οποίοι είτε είναι εκλεγμένα μέλη οργανισμού τοπικής αυτοδιοίκησης ή περιφερειακής διοίκησης είτε ευθύνονται πολιτικώς έναντι εκλεγμένης συνέλευσης.
                  
               
                     (2)
                  
                  
                     Στις 10 Δεκεμβρίου 2019, το Συμβούλιο εξέδωσε την απόφαση (ΕΕ) 2019/2157 (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025. Στις 25 Σεπτεμβρίου 2020 το Συμβούλιο εξέδωσε την απόφαση (ΕΕ) 2020/1384 (3) για τον διορισμό ενός αναπληρωματικού μέλους της Επιτροπής των Περιφερειών, κατόπιν προτάσεως της Δημοκρατίας της Εσθονίας. Στις 25 Ιανουαρίου 2021, το Συμβούλιο εξέδωσε την απόφαση (ΕΕ) 2021/84 (4) για τον διορισμό ενός τακτικού και ενός αναπληρωματικού μέλους της Επιτροπής των Περιφερειών, κατόπιν προτάσεως της Δημοκρατίας της Εσθονίας.
                  
               
                     (3)
                  
                  
                     Μία θέση τακτικού μέλους στην Επιτροπή των Περιφερειών έμεινε κενή λόγω της λήξης της εθνικής εντολής, βάσει της οποίας ο κ. Andres JAADLA προτάθηκε για διορισμό.
                  
               
                     (4)
                  
                  
                     Δύο θέσεις αναπληρωματικών μελών στην Επιτροπή των Περιφερειών έμειναν κενές λόγω της λήξης της εθνικής εντολής βάσει της οποίας η κα Piret RAMMUL και η κα Marika SAAR προτάθηκαν για διορισμό.
                  
               
                     (5)
                  
                  
                     Η εσθονική κυβέρνηση πρότεινε τον κ. Andres JAALDA, αντιπρόσωπο οργανισμού τοπικής αυτοδιοίκησης που είναι εκλεγμένο μέλος οργανισμού τοπικής αυτοδιοίκησης, Rakvere Linnavolikogu liige (δημοτικός σύμβουλος Rakvere), ως τακτικό μέλος της Επιτροπής των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025.
                  
               
                     (6)
                  
                  
                     Η εσθονική κυβέρνηση πρότεινε τους ακόλουθους αντιπροσώπους οργανισμών τοπικής αυτοδιοίκησης που είναι εκλεγμένα μέλη οργανισμών τοπικής αυτοδιοίκησης ως αναπληρωματικά μέλη της Επιτροπής των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025: κα Piret RAMMUL, Kanepi Vallavolikogu liige (μέλος του συμβουλίου του αγροτικού δήμου Kanepi) και κα Marika SAAR, Elva Vallavolikogu liige (μέλος του συμβουλίου του αγροτικού δήμου Elva),
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Διορίζονται στην Επιτροπή των Περιφερειών οι ακόλουθοι αντιπρόσωποι οργανισμών τοπικής αυτοδιοίκησης που είναι εκλεγμένα μέλη για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025:
            
                        α)
                     
                     
                        ως τακτικό μέλος:
                        
                                    —
                                 
                                 
                                    κ. Andres JAADLA, Rakvere Linnavolikogu liige (δημοτικός σύμβουλος Rakvere) (αλλαγή εντολής),
                                 
                              
                  και
            
                        β)
                     
                     
                        ως αναπληρωματικά μέλη:
                        
                                    —
                                 
                                 
                                    κα Piret RAMMUL, Kanepi Vallavolikogu liige (μέλος του συμβουλίου του αγροτικού δήμου Kanepi) (αλλαγή εντολής),
                                 
                              
                                    —
                                 
                                 
                                    κα Marika SAAR, Elva Vallavolikogu liige (μέλος του συμβουλίου του αγροτικού δήμου Elva) (αλλαγή εντολής).
                                 
                              
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 14 Μαρτίου 2022.
            
               
                  Για το Συμβούλιο
               
               
                  Η Πρόεδρος
               
               É. BORNE
            
         
         
            (1)  ΕΕ L 139 της 27.5.2019, σ. 13.
         
            (2)  Απόφαση (ΕΕ) 2019/2157 του Συμβουλίου, της 10ης Δεκεμβρίου 2019, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 327 της 17.12.2019, σ. 78).
         
            (3)  Απόφαση (ΕΕ) 2020/1384 του Συμβουλίου, της 25ης Σεπτεμβρίου 2020, για τον διορισμό ενός αναπληρωματικού μέλους της Επιτροπής των Περιφερειών, κατόπιν προτάσεως της Δημοκρατίας της Εσθονίας (ΕΕ L 320 της 2.10.2020, σ. 8).
         
            (4)  Απόφαση (ΕΕ) 2021/84 του Συμβουλίου, της 25ης Ιανουαρίου 2021, για τον διορισμό ενός τακτικού και ενός αναπληρωματικού μέλους της Επιτροπής των Περιφερειών, κατόπιν προτάσεως της Δημοκρατίας της Εσθονίας (ΕΕ L 29 της 28.1.2021, σ. 25).